OpenLLM-France/wikimedia huggingface dataset:
# Natalia Guitler

Natalia Guitler (Rio de Janeiro, 4 de juny de 1987) és una tenista brasilera retirada, i jugadora de futbol freestyle, futvòlei i tèqbol.

## Trajectòria

La seva família és originària d'Argentina, d'on van emigrar els seus pares l'any 1980. És el quart fill de Leonor Rosa Maman i César Alberto Guitler, i té tres germans grans, Gastón, Felipe i Lucas.
Quan només tenia quatre anys va començar a jugar a tennis, esport que la va portar a viure a l'Argentina durant 5 anys. El 6 de juliol de 2009, va assolir el lloc 454 al rànquing individual de l'Associació de tennis femení, mentre que el seu millor lloc en dobles va ser el 461 el 2 de novembre de 2009. Va guanyar un títol individual i quatre de dobles al Circuit ITF. Va deixar el tennis professional a finals de 2009.
Guitler va començar a jugar al tèqbol després del tennis. El 2018 amb el seu company Marcos Vieira da Silva van ser campions a Budapest en dobles. A més, ha jugat a futvòlei i tèqbol contra futbolistes coneguts com Neymar o Ronaldinho, entre d'altres.

## Referències

* ↑ «El futvóley llega a Enjoy Punta del Este junto a las campeonas del mundo» (en espanyol europeu). [Consulta: 5 març 2023].
* ↑ «Results – Mixed doubles (2019 World Championships)».
* ↑ «Conheça Natalia Guitler, a mulher que já venceu Neymar no futmesa e impressionou até Ronaldinho Gaúcho no futevôlei». espn.com.br. [Consulta: 27 juny 2021].
* ↑ «De Neymar a Ronaldinho, todos querem jogar com Natalia Guitler - UOL Esporte». olharolimpico.blogosfera.uol.com.br. [Consulta: 27 juny 2021].
* ↑ «Campeã em Brasília, Natália Guitler mantém reinado do futevôlei em Barcelona | outros esportes | ge». globoesporte.globo.com. [Consulta: 27 juny 2021].
# Tossal d'Escobedieso

El Tossal d'Escobedieso és una muntanya de 2.764 metres que es troba al municipi de Vilaller, a la comarca de l'Alta Ribagorça.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Lophuromys pseudosikapusi

Lophuromys pseudosikapusi és un rosegador del gènere Lophuromys que viu al bosc de Sheko, al sud-oest d'Etiòpia. L'espècie és coneguda a partir de només dos exemplars que foren capturats en un bosc pertorbat per l'activitat humana, a un altitud de 1.930 msnm. Dendromus melanotis, Lophuromys chrysopus, Stenocephalemys albipes, Mus mahomet, Lemniscomys macculus, Desmomys yaldeni i un Otomys no identificat són altres espècies trobades a la mateixa localitat. L. pseudosikapusi pertany al subgènere Lophuromys. El seu nom específic, pseudosikapusi, es refereix a l'espècie L. sikapusi i vol dir ‘fals sikapusi’; els exemplars de L. pseudosikapusi s'identificaren inicialment com a Lophuromys cf. sikapusi.

## Bibliografia

* Lavréntxenko, L. A.; Verheyen, W. N.; Verheyen, E.; Hulselmans, J.; Leirs, H. 2007. «Morphometric and genetic study of Ethiopian Lophuromys flavopunctatus Thomas, 1888 species complex with description of three new 70-chromosomal species (Muridae, Rodentia)». Bulletin van het Koninklijk Belgisch Instituut voor Natuurwetenschappen, Biologie, 77: 77-117.
# Puig de les Tres Forques

El Puig de les Tres Forques o Puig Ricard és una muntanya de 22 metres que es troba al municipi de Peralada, a la comarca catalana de l'Alt Empordà.
Antigament marcava els límits entre Castelló d'Empúries amb Vilanova de la Muga i amb Sant Joan Sescloses.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ Mallorquí, Elvis. Els camins històrics, 2021, p. 45. ISBN 978-84-15808-96-1.
# Sext Juli Sever

Sext Juli Sever (en llatí: Sextus Julius Severus) va ser legat d'Hadrià i governador romà, un polític i militar romà del segle ii. Juli Sever va obtenir el càrrec de cònsol ordinari l'any 127, passant després a ser governador de la província romana de Mèsia. Sota el regnat de l'emperador Hadrià, va ser enviat com a governador a Britànnia.
L'any 133 esclatava la Revolta de Bar Kokhebà a Judea. El seu líder, Ximon bar Kokhebà, va obtenir inicialment diverses victòries i fins i tot va conquerir Jerusalem, on es va proclamar rei. Hadrià no es podia permetre que la revolta seguís endavant i va decidir enviar els seus millors generals, escollint a Sever entre ells.
Juli Sever es va posar al davant d'un nombrós exèrcit, però va evitar enfrontar-se als rebels a camp obert. En lloc d'això, la seva estratègia era aïllar l'enemic en petits grups i eliminar-los.
El 135 reconqueria Jerusalem, obligant als supervivents a retirar-se a la fortalesa de Betar, que prendria el 9 d'agost d'aquell mateix any. Les pèrdues entre els romans van ser molt elevades, incloent una legió sencera, però la destrucció de la província fou molt pitjor. L'historiador Cassi Dió va calcular 580.000 morts entre els jueus, i 50 ciutats i 985 pobles anorreats.
Després de la guerra va ser nomenat governador de Bitínia que va regir amb saviesa i justícia. Segons el mateix historiador:
| « | "La província no necessitava cap força armada, sinó un governador i líder que fos just, prudent i d'un alt càrrec. Sever tenia totes aquestes qualitats i va saber administrar els seus assumptes privats i els públics d'una manera que fins i tot avui en dia és recordat. | » |

## Referències

* 1 2 Cassi Dió, Història de Roma, llibre XIX, xiv
# Camí de l'Otzetó

El Camí de l'Otzetó és una pista rural del terme municipal de Granera, a la comarca del Moianès.
Està situat en el sector occidental del terme, al nord de la masia de l'Otzet. Arrenca del Camí del Serrat del Moro, i se'n va cap al nord-oest, per anar a buscar el Serrat de l'Otzetó, que ressegueix fins a l'extrem nord, on torç en angle recte cap a ponent i davalla fins al lloc on hi ha les restes de la masia de l'Otzetó. Mentre ressegueix la carena, fa de termenal entre Granera i Monistrol de Calders.
# Gibó negre

El gibó negre (Nomascus concolor) és una espècie de primat hominoïdeu de la família dels hilobàtids. És endèmic del sud-est asiàtic i es troba en perill d'extinció.

## Subespècies

* Nomascus concolor concolor
* Nomascus concolor lu
* Nomascus concolor jingdongensis
* Nomascus concolor furvogaster

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 180. ISBN 0-801-88221-4. (anglès)
# Annie Numbers

Annie Numbers (anglès: Annie Hutton Numbers) (Edimburg, 6 de març de 1897 - High Wycombe, 10 d'abril de 1988) va ser una química escocesa.
Numbers es va graduar en matemàtiques a la universitat d'Edimburg el 1918 i va obtenir el màster en química el 1920. Des de 1920 fins a 1930 va ser professora a la universitat d'Edimburg, on va obtenir el doctorat el 1926. Va ser una de les primeres dones doctorades en química.
A partir de 1930 va ser professora de secundària a Ipswich i a High Wycombe (proximitats de Londres) fins a la seva jubilació el 1965.
Numbers va ser coautora entre 1926 i 1928 d'una série d'articles publicats al Journal of the Chemical Society.

## Enllaços externs

* O'Connor, John J.; Robertson, Edmund F. «Annie Numbers» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «Annie Hutton Numbers (1897–1988)». University of Edinburgh, 2019. [Consulta: 20 gener 2021]. (anglès)
* Fvatovic. «Gender and Equality: First Semester Overview». University of Edinburgh, 2018. [Consulta: 20 gener 2021]. (anglès)
# Nelly Furtado

Nelly Kim Furtado (Victoria, Canadà, 2 de desembre del 1978) és una cantant luso-canadenca. Ha tret tres discos des de l'any 2000, i té dos fills, un nen i una nena. El seu estil musical va començar sent pop i una mica folk, però després del seu disc, Loose, va fer un gir cap al hip-hop i al R&B. Ha participat com a actriu a la sèrie CSI:Las Vegas, en un capítol emès durant el mes de febrer de 2007 a Amèrica.
La seva carrera musical va començar quan ella tenia 20 anys, l'any 2000, amb el seu primer senzill I'm Like A Bird, amb el qual obtingué molt d'èxit. El seu segon disc era molt més folklòric, i no va tenir gaire èxit mundialment, excepte en alguns llocs d'Europa com Alemanya o Portugal. La re-invenció d'ella mateixa va arribar de la mà del productor Timbaland, amb el seu reeixit tercer disc Loose.
Mundialment ha venut més de 15 milions de discos i més de 30 milions de senzills.

## Discografia

* Whoa, Nelly!
** Vendes mundials: 6.500.000 (6xPlatí)
** EUA: 2.700.000 (2xPlatí)
* Folklore
** Vendes mundials: 2.250.000 (2xPlatí)
** EUA: 650.000 (Or)
* Loose
** Vendes mundials: 8.600.000 (8xPlatí)
** EUA: 2.100.000 (2xPlatí)

## Senzills

| Any | Senzill | Posicions màximes | Posicions màximes | Posicions màximes | Posicions màximes | Posicions màximes | Posicions màximes | Posicions màximes | Posicions màximes |
| Any | Senzill | MON | EUA | UK | HOL | CAN | ALE | AUS | NZL |
| 2000 | "I'm like a Bird" | 7 | 9 | 5 | 4 | 1 | 41 | 2 | 2 |
| 2001 | "Turn off the Light" | 3 | 5 | 4 | 7 | 7 | 31 | 7 | 1 |
| 2006 | "Promiscuous" (featuring Timbaland) | 4 | 1 | 3 | 9 | 1 | 6 | 2 | 1 |
| 2006 | "Maneater" | 4 | 16 | 1 | 10 | 5 | 4 | 3 | 2 |
| 2006 | "Say It Right" | 2 | 1 | 10 | 2 | 1 | 2 | 2 | 1 |
| 2006 | "All Good Things (Come to an End)" | 5 | 86 | 4 | 1 | 4 | 1 | 12 | 12 |
| 2007 | "Give It to Me" (Timbaland featuring Nelly Furtado and Justin Timberlake) | 3 | 1 | 1 | 10 | 8 | 3 | 16 | 2 |
| | Total Senzills Numero 1 | — | 3 | 2 | 1 | 3 | 1 | — | 3 |

## Guardons
### Nominacions

* 2002: Grammy al millor nou artista

## Referències

* ↑ Nelly Furtado: Billboard Singles
* ↑ UK Top 40 Hit Database
* ↑ United World Chart
# Serrat de l'Orri (la Vall de Boí)

El Serrat de l'Orri és una serra situada al municipi de la Vall de Boí a la comarca de l'Alta Ribagorça, amb una elevació màxima de 2.626 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Mylomys rex

Mylomys rex és una espècie de mamífer rosegador de la família dels múrids. És endèmic de Kaffa (centre d'Etiòpia). Tan sols se n'ha trobat una pell. No se sap gaire cosa sobre el seu hàbitat i la seva ecologia. Es desconeix si hi ha cap amenaça significativa per a la supervivència d'aquesta espècie. El seu nom específic, rex, significa ‘rei’ en llatí.

## Referències

* ↑ Lavréntxenko, L. Mylomys rex. UICN 2016. Llista Vermella d'espècies amenaçades de la UICN, edició 2016, consultada el 29 agost 2017.
# Puig de Llorí

El Puig de Llorí és una muntanya de 38 metres que es troba al municipi de Palau-saverdera, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Camí de la Solana de Palles

El Camí de la Solana de Palles és una pista del terme municipal de Conca de Dalt, al Pallars Jussà, dins de l'antic terme d'Hortoneda de la Conca, en territori de l'antiga caseria dels Masos de la Coma.
Arrenca de la Pista de Boumort, a la part occidental de la carena de la Serra de Palles, i en 400 metres de recorregut mena a l'extrem de la serra, al lloc d'on arrenquen cap al nord-oest el Serrat de Penalta i cap al sud-oest, el Serrat dels Trossos dels Arrendadors. El camí recorre pel nord, i pel damunt, la Solana de Palles.

## Enllaços externs

* Institut Cartogràfic de Catalunya
# Rinopitec de Brelich

El rinopitec de Brelich (Rhinopithecus brelichi) és una espècie de primat del grup dels presbitinis. Es tracta d'un mico bastant colorit. El color bàsic del pelatge és el marró grisós. Té una ratlla groga a la part superior del cap. El pit i la part interior dels braços també són grocs. La part inferior de l'esquena és grisa. El voltant dels ulls és calb i de color blanc o blau clar. Els mascles (14 kg) pesen bastant més que les femelles (8 kg).
# Ansley Johnson Coale

Ansley Johnson Coale (Baltimore, 14 de novembre de 1917 - Newtown, 5 de novembre de 2002) fou un destacat demògraf nord-americà.
Professor de demografia a la Universitat de Princeton des del 1947 va escriure més de 125 llibres i articles referents a diversos temes de demografia.
De 1977 a 1981 va ser president de la Unió Internacional per a l'estudi científic de la població (IUSSP)
Establí diversos models demogràfics i índexs de fecunditat que permeten aprofundir en l'anàlisi demogràfica històrica de les poblacions.
Està influenciat pel corrent anomenat transició demogràfica.

## Obra destacada

* Population Growth and Economic Development in Low-Income Countries (1958), en col·laboració amb Edgar Hoover.
* Regional Model Life Tables and Stable Populations (1966), en col·laboració amb Paul Demeny.
* The Population of the Soviet Union (1946)
* The Decline of Fertility in Europe from the French Revolution to World War II (1970)
* A General Model for Analyzing the Effect of Nuptiality on Fertility (1982).
# Notiogyne

Notiogyne falcata, és una espècie d'aranya araneomorfa de la subfamília Erigoninae, dins de la família Linyphiidae. És l'únic membre del gènere monotípic Notiogyne.
És un endemisme de Rússia, on es poden trobar a l'Óblast de l'Amur i el Krai de Jabarovsk.
Fou descrit per primera vegada per A. V. Tanasevitch l'any 2007,

## Referències

* ↑ Platnick, 2011: The world spider catalog 12.0 (American Museum of Natural History).
* ↑ «Gen. Notiogyne Tanasevitch, 2007». . Natural History Museum Bern, 2019. DOI: 10.24436/2.
* ↑ New linyphiid taxa from Siberia and the Russian Far East, with notes on the....
* ↑ Tanasevitch, A. V. «New linyphiid taxa from Siberia and the Russian Far East, with notes on the genera Notioscopus Simon and Carorita Duffey et Merrett (Aranei: Linyphiidae)». Arthropoda Selecta, vol. 15, 2007, pàg. 141–152.

## Bibliografia

* Tanasevitch, 2007 - New linyphiid taxa from Siberia and the Russian Far East, with notes on the genera Notioscopus Simon and Carorita Duffey et Merrett (Aranei: Linyphiidae). Arthropoda Selecta, vol.15, n. 2, p. 141-152 (Artilcle original

## Enllaços externs

* a ION (anglès)
* Nomenclator Zoologicus (anglès)
# Serrat del Palomero

El Serrat del Palomer és una serra situada al municipi de la Vall de Boí a la comarca de l'Alta Ribagorça, amb una elevació màxima de 1.650 metres.

## Referències

* ↑ «Serrat del Palomero». Gran Enciclopèdia Catalana. Barcelona: Grup Enciclopèdia Catalana.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Dasymys rufulus

Dasymys rufulus és una espècie de mamífer rosegador de la família dels múrids. Viu a Benín, Costa d'Ivori, Gàmbia, Ghana, Guinea, Guinea Bissau, Libèria, Mali, Nigèria, el Senegal, Sierra Leone i Togo. Els seus hàbitats naturals són els aiguamolls i les zones humides. Es desconeix si hi ha cap amenaça significativa per a la supervivència d'aquesta espècie. El seu nom específic, rufulus, significa ‘rogenc’ en llatí.

## Referències

* ↑ Cassola, F. Dasymys rufulus. UICN 2016. Llista Vermella d'espècies amenaçades de la UICN, edició 2016, consultada el 31 desembre 2017.
* ↑ Entrada «Dasymys» d'Animalia (en anglès).
# Puig del Portell

El Puig del Portell és una muntanya de 477 metres que es troba al municipi de Darnius, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Camí del Bosc (Cellers)

El Camí del Bosc és un camí del terme municipal de Castell de Mur, Pallars Jussà, dins de l'antic terme de Guàrdia de Tremp, en terres del poble de Cellers.
És un camí en part perdut, a causa del desús d'aquesta mena de camins que remuntaven la Serra del Montsec per tal d'enllaçar el Pallars Jussà amb la Noguera, a Àger. El tros conservat arrenca del camí que mena a les Cases de l'Estació de Cellers per l'interior, i comença a pujar per l'esquerra d'un barranc afluent per la dreta del barranc de Vivó, en direcció al sud-oest. Va a cercar la carena que separa aquests dos barrancs, en direcció al Serrat Pedregós. Des d'aquest lloc continuava cap al sud, fent revolts per tal de guanyar alçada, per anar a buscar el Pas de l'Arbocera. Tanmateix, el camí desapareix en arribar al Clot de les Arboceres, on es perd abans d'emprendre la darrera pujada cap a la carena del Montsec d'Ares.

## Etimologia

Es tracta d'un topònim romànic modern, de caràcter descriptiu. El camí pren el nom de la zona boscosa a la qual mena.

## Enllaços externs

* Institut Cartogràfic de Catalunya
# Anthony Conrad Nesty

Anthony Conrad Nesty (Port-of-Spain, 25 de novembre, 1967) és un exnedador de Surinam especialista en proves de papallona.
Nesty va néixer a Trinitat i Tobago, tot i que de petit es traslladà a Surinam. Estudià a la Universitat de Florida. Fou el segon nedador de raça negra en guanyar un medalla olímpica en natació, per darrere d'Enith Brigitha a Montreal 1976. Fou a Seül 1988, on guanyà la medalla d'or. Quatre anys més tard guanyà la medalla de bronze a Barcelona 1992. La seva prova estrella era els 100 metres papallona.
# Núria Sales i Folch

Núria Sales i Folch (Barcelona, 21 de març de 1933 - Barcelona, 10 de juliol de 2023) fou una historiadora catalana.
Era filla de l'editor i escriptor Joan Sales, l'autor d'Incerta glòria, i de la també editora Núria Folch i Pi. Quan va esclatar la Guerra Civil Espanyola, els seus pares es van exiliar a França, després a la República Dominicana i finalment a Mèxic, on romandrien fins al 1948. De nou a Barcelona, va treballar en un taller de decoració de porcellanes i posteriorment a les oficines de l'empresa Coma Cros. Com a historiadora, es va interessar en la història dels Mossos d'Esquadra i en la nissaga dels Veciana, originària de Valls. Més endavant es va casar amb Oriol Bohigas, amb qui es va establir a la regió de París el 1962, i on ha viscut una cinquantena d'anys, fins que va quedar viuda el 2013. Allà va entrar en contacte amb Pierre Vilar i fou deixeble seva. El 1965 es va doctorar en història a la Sorbona, amb una tesi sobre el servei militar. Als anys 80 va escriure una part de la Història dels Països Catalans, coordinada per Albert Balcells i publicada per Edhasa. Entre 1991 i 1995 va treballar com a professora a la Universitat Pompeu Fabra de Barcelona. Ha col·laborat amb la revista L'Avenç i amb la revista Afers, especialitzant-se en temes com l'esclavitud, els traginers o el bandolerisme, entre d'altres. El 1985 es va convertir en membre de la Reial Acadèmia de Bones Lletres de Barcelona.

## Publicacions

* Exili a Playamuertos (1961) poesia
* Història dels mossos d'esquadra (1962)
* Els botiflers, 1705-1714 (1981)
* Senyors bandolers, miquelets i botiflers... (1984)
* Els segles de decadència (segles XVI-XVIII)(1989)
* La revolució catalana de 1640 (1991)
* De Tuïr a Catarroja: estudis sobre institucions catalanes i de la corona d'Aragó (segles XV-XVII) (2001)

## Referències

* ↑ «S'ha mort la historiadora Núria Sales». Vilaweb, 10-07-2023 [Consulta: 10 juliol 2023].
* ↑ «Núria Sales: «Ni els altres em fan nosa ni crec fer jo nosa a ningú»», 10-07-2023. [Consulta: 10 juliol 2023].
* 1 2 «Sales, Núria (1933-)» (en castellà). [Consulta: 1r juny 2017].
* ↑ «Núria Sales i Folch». Gran Enciclopèdia Catalana. Barcelona: Grup Enciclopèdia Catalana.
* ↑ Muñoz, Josep M. Muñoz. «Núria Sales, l'ull crític». L'aVenç, 01-06-2016. Arxivat de l'original el 2018-11-14. [Consulta: 1r juny 2017].

## Enllaços externs

* Núria Sales: Un estat és inimaginable sense exèrcit
# Serrat dels Comunals

El Serrat dels Comunals és una serra situada al municipi del Pont de Suert a la comarca de l'Alta Ribagorça, amb una elevació màxima de 1.399 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# María Isabel Álvaro Zamora

María Isabel Álvaro Zamora (Saragossa, 1948) és una professora i investigadora espanyola membre de la Universitat de Saragossa. És considerada una especialista en diversos camps de la ceràmica, especialment la ceràmica mudèjar i en terrisseria tradicional d'Aragó.
Llicenciada en 1971-1972 i doctorada en 1976-1977, és professora i investigadora de la Universitat de Saragossa. Ha participat en el consell editorial de tres revistes, com a directora de la revista Artigrama del Departament d'Història de l'Art de la Universitat de Saragossa des de 1996; membre del Consell Assessor de "Emblemata·. Revista Aragonesa d'Emblemàtica, publicada per la Institución Fernando el Católico des del seu inici, en 1996; i membre del Consell Assessor de la revista «Butlletí Informatiu de Ceràmica», publicada per l'Associació Catalana de Ceràmica Decorada i Terrissa (ISSN: 0213-1978), des de 2004.

## Obres

* Los mudéjares en Aragón, amb Gonzalo Máximo Borrás Gualis i Esteban Sarasa Sánchez; Caja de Ahorros de la Inmaculada de Aragón (CAI), 2003. ISBN 84-96007-23-5.
* Barroco:el arte, amb Rosario Camacho Martínez i Cristóbal Belda Navarro; Dastin Export, 2003. ISBN 84-96249-16-6.
* La cerámica aragonesa: Caja de Ahorros de la Inmaculada de Aragón (CAI), 1999. ISBN 84-88305-84-2.
* Lo mejor del arte barroco amb Rosario Camacho Martínez i Cristóbal Belda Navarro; Madrid: Información e Historia, 1997-1998. ISBN 84-7679-370-7.
* La cerámica de Teruel; Teruel: Institut d'Estudis Turolenses, 1995. ISBN 84-86982-48-0.
* Cerámica y alfarería de Zaragoza, Saragossa : Delegació Provincial del Ministeri de Cultura, 1981. ISBN 84-500-4572-X.
* Léxico de la cerámica y alfarería aragonesas; Libros Pórtico, 1981. ISBN 84-85264-40-1.
* Alfarería popular aragonesa; Libros Pórtico, 1980. ISBN 84-85264-36-3.
* Introducción general al arte: arquitectura, escultura, pintura, artes decorativas amb Juan Francisco Esteban Lorente i Gonzalo Máximo Borrás Gualis; Ediciones Istmo, 1980. ISBN 84-7090-107-9.
* Cerámica aragonesa decorada: desde la expulsión de los moriscos a la extinción de los alfares (siglos XVII-comienzos del XX); Libros Pórtico, 1978. ISBN 84-85264-28-2.
* Cerámica aragonesa; Librería General, 1976. ISBN 84-7078-013-1.

## Referències

* ↑ León, Fundación del Patrimonio Histórico de Castilla y. La cultura como elemento de unión en Europa: rutas culturales activas (en castellà). Fundación del Patrimonio Histórico de Castilla y León, 2003, p. 131. ISBN 978-84-933024-0-5.
* ↑ «Expediente académico y currículo profesional» (en castellà). unizar.es. Arxivat de l'original el 9 de febrer de 2019. [Consulta: 7 febrer 2019].
# Pic de Carroi

El Pic de Carroi és una muntanya de 2.334 situada entre les parròquies d'Andorra la Vella i la Massana, a Andorra.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Surangi

Surangi fou un estat tributari protegit del tipus zamindari amb 212 km² i 129 pobles, al districte de Ganjam a Orissa. Els rages de Surangi van construir al segle xix un palau a Icchapurram, on van fixar residència. El 1953 el zamindari va passar a l'estat indi.

## Llista de rages

* Raja DINABANDHU Harishchandra Jagdev ?-1697
* Raja KESHAB RAJ Harishchandra Jagdev 1697-1715
* Raja MUKUND Harishchandra Jagdev 1715-?
* Desconeguts segle XVIII a 1876
* Raja KISHORE CHANDRA Chandra Harishchandra Jagdev 1876-1931
* Raja CHANDRACHUDA MANI Harishchandra Jagdev 1931-?
* Raja KIRTI CHANDRA Deo Harishchandra Jagadev ?-1953 (+1993)

## Referències

* Genealogia Arxivat 2009-11-01 a Wayback Machine.
# Camí del Mas de l'Hereu

El Camí del Mas de l'Hereu és un camí del terme de Castell de Mur, en terres del Meüll, de l'antic terme de Mur, al Pallars Jussà.
Arrenca del Meüll, des d'on surt cap a ponent fent revolts a causa del desnivell del terreny. Discorre pel sud de les Feixes i fent un arc cap al sud per tal de resseguir els vessants meridionals de los Tossalets, arriba al Mas de l'Hereu en quasi dos quilòmetres i mig.

## Etimologia

Pren el nom del Mas de l'Hereu, que és on mena.

## Enllaços externs

* Institut Cartogràfic de Catalunya